CELEX: 32020D1525
Language: el
Date: 2020-10-16 00:00:00
Title: Εκτελεστική απόφαση (ΕΕ) 2020/1525 της Επιτροπής της 16ης Οκτωβρίου 2020 για την τροποποίηση του παραρτήματος της εκτελεστικής απόφασης 2013/764/ΕΕ σχετικά με μέτρα ελέγχου της υγείας των ζώων όσον αφορά την κλασική πανώλη των χοίρων σε ορισμένα κράτη μέλη [κοινοποιηθείσα υπό τον αριθμό C(2020) 7008] (Κείμενο που παρουσιάζει ενδιαφέρον για τον ΕΟΧ)

20.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 346/31
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/1525 ΤΗΣ ΕΠΙΤΡΟΠΗΣ
         της 16ης Οκτωβρίου 2020
         για την τροποποίηση του παραρτήματος της εκτελεστικής απόφασης 2013/764/ΕΕ σχετικά με μέτρα ελέγχου της υγείας των ζώων όσον αφορά την κλασική πανώλη των χοίρων σε ορισμένα κράτη μέλη
         
            
               [κοινοποιηθείσα υπό τον αριθμό C(2020) 7008]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
         Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς ελέγχους που εφαρμόζονται στο ενδοενωσιακό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
         Εκτιμώντας τα ακόλουθα:
         
                     (1)
                  
                  
                     Η εκτελεστική απόφαση 2013/764/ΕΕ της Επιτροπής (3) θεσπίζει μέτρα ελέγχου της υγείας των ζώων όσον αφορά την κλασική πανώλη των χοίρων σε ορισμένα κράτη μέλη ή σε περιοχές τους, που ορίζονται στο παράρτημα της εν λόγω απόφασης. Τα μέτρα αυτά περιλαμβάνουν απαγορεύσεις της αποστολής ζώντων χοίρων, νωπού χοιρινού κρέατος, παρασκευασμάτων κρέατος και προϊόντων χοίρων από ορισμένες περιοχές που παρατίθενται στο εν λόγω παράρτημα. Τα μέτρα ελέγχου της υγείας των ζώων που ορίζονται στην εν λόγω εκτελεστική απόφαση εφαρμόζονται παράλληλα με εκείνα που ορίζονται στην οδηγία 2001/89/ΕΚ του Συμβουλίου (4) και αποσκοπούν στην καταπολέμηση της εξάπλωσης της κλασικής πανώλης των χοίρων, ιδιαίτερα σε ενωσιακό επίπεδο.
                  
               
                     (2)
                  
                  
                     Η εκτελεστική απόφαση 2013/764/ΕΕ προβλέπει επίσης παρεκκλίσεις από την απαγόρευση αποστολής ζώντων χοίρων από ορισμένες περιοχές, αν πληρούνται ορισμένες προϋποθέσεις, συμπεριλαμβανομένης της επιτήρησης.
                  
               
                     (3)
                  
                  
                     Λαμβανομένης υπόψη της αποτελεσματικότητας των μέτρων επιτήρησης και ελέγχου που εφαρμόζονται στη Λετονία σύμφωνα με την οδηγία 2001/89/ΕΚ και την εκτελεστική απόφαση 2013/764/ΕΕ, όπως υποβλήθηκαν στη μόνιμη επιτροπή φυτών, ζώων, τροφίμων και ζωοτροφών, και δεδομένης της ευνοϊκής επιδημιολογικής κατάστασης της κλασικής πανώλης των χοίρων στο εν λόγω κράτος μέλος, όλες οι περιοχές της Λετονίας που παρατίθενται επί του παρόντος στο παράρτημα της εκτελεστικής απόφασης 2013/764/ΕΕ θα πρέπει να διαγραφούν από το εν λόγω παράρτημα.
                  
               
                     (4)
                  
                  
                     Η απόφαση 2013/764/ΕΕ θα πρέπει να τροποποιηθεί αναλόγως.
                  
               
                     (5)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το σημείο 3 του παραρτήματος της εκτελεστικής απόφασης 2013/764/ΕΕ απαλείφεται.
         
         
            Άρθρο 2
            Η παρούσα απόφαση απευθύνεται στα κράτη μέλη.
         
         
            Βρυξέλλες, 16 Οκτωβρίου 2020.
            
               
                  Για την Επιτροπή
               
               Στέλλα ΚΥΡΙΑΚΙΔΟΥ
               
                  Μέλος της Επιτροπής
               
            
         
         
            (1)  ΕΕ L 395 της 30.12.1989, σ. 13.
         
            (2)  ΕΕ L 224 της 18.8.1990, σ. 29.
         
            (3)  Εκτελεστική απόφαση 2013/764/ΕΕ της Επιτροπής, της 13ης Δεκεμβρίου 2013, σχετικά με μέτρα ελέγχου της υγείας των ζώων όσον αφορά την κλασική πανώλη των χοίρων σε ορισμένα κράτη μέλη (ΕΕ L 338 της 17.12.2013, σ. 102).
         
            (4)  Οδηγία 2001/89/ΕΚ του Συμβουλίου, της 23ης Οκτωβρίου 2001, για τα κοινοτικά μέτρα για την καταπολέμηση της κλασσικής πανώλους των χοίρων (ΕΕ L 316 της 1.12.2001, σ. 5).